Revolučná komunistická strana

Revolučná komunistická strana (skratka RKS) je názov blogu, ktorý na Slovensku vstúpil do povedomia predovšetkým výzvami na likvidáciu politikov z politických strán SDKÚ – DS, SMER – SD a SNS či podnikateľov z finančných skupín Penta Investment a J&T. Podľa Správy Ministerstva vnútra ČR o extrémizme išlo o najväčší incident z oblasti ľavicového extrémizmu na Slovensku v roku 2011 Zpráva o extremismu a projevech rasismu a xenofobie na území České republiky v roce 2011, Vyhodnocení Koncepce boje proti extremismu pro rok 2011 a Koncepce boje proti extremismu pro rok 2012, Praha : Ministerstvo vnitra České republiky, Odbor bezpečnostní politiky 2012, s. 126. RKS bola neskôr medializovaná v súvislosti s videom, v ktorom si jeho autori zvolili za terč vyhrážania slovenských miliardárov Slavomíra Hatinu, Juraja Širokého, Zoroslava Kollára, Jaroslava Haščáka, Mareka Dospivu, Vladimíra Lexu staršieho, Milana Fiľa, Patrika Tkáča, Andreja Babiša, Jozefa Oravkina, Petra Korbačku a Ivana Jakaboviča. Za zverejnenie tohto videoklipu mal Policajný zbor vyvolať aktivity smerom k vypočutiu predstaviteľa RKS Výsluch za videoklip s Haščákom a spol? , Rádio SiTy, 10. 2. 2012. V zodpovedajúcom období začala Okresná prokuratúra Bratislava I. v súvislosti s viacerými vyhrážkami Haščákovi vrátane videoklipu RKS trestné stíhanie vo veci prečinu podpory a propagácie skupín smerujúcich k potlačeniu základných práv a slobôdVyhrážky Haščákovi z Penty už vyšetruje polícia , Aktuálne.sk, 29. 3. 2012. Obsahom sa RKS hlási k ideológii marxizmu-leninizmu, propaguje násilné zmeny v spoločnosti, a odmieta politiku KSS  pre údajný pacifizmus a neprincipiálnosť jej politiky. Podľa predchádzajúcich vyjadrení predstaviteľov Policajného zboru Slovenskej republiky polícia tento blog monitoruje, a doterajšie aktivity na tomto blogu sa spájajú výhradne s uverejňovaním stalinistických ideí na internete a vo verbálnej rovine Slovenská polícia eviduje približne 2-tisíc extrémistov, sme.sk, 1. 8. 2011. RKS nie je politickou stranou zapísanou v registri politických strán MV SR 

 Referencie 

 Pozri aj 
 Marxizmus-leninizmus
 Komunistická strana Slovenska (1992)
 Extrémizmus

 Externé odkazy 
 Stránka Revolučnej komunistickej strany

Kategória:Komunizmus
Kategória:Marxizmus-leninizmus